Legal Document

Category: 20

Text:
66. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 447 της 16/30 Οκτ. 1991 (ΦΕΚ Α΄ 165) Σύσταση Ειδικής Υπηρεσίας Συντονισμού Εφαρμογής Διατάξεων Αυθαιρέτων Κατασκευών (ΕΥΣΕΔΑΚ). Έχοντας υπόψη: 1.Τις διατάξεις της παρ. 1 του άρθρ. 9 του Νόμ. 1032/1980 «Περί συστάσεως Υπουργείου Χωροταξίας, Οικισμού και Περιβάλλοντος» (Α΄ 57). 2.Τις διατάξεις της παρ. 1 (περίπτ. ιδ) του άρθρ. 23 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). 3.Την 377/1991 γνωμοδότηση του Συμβουλίου της Επικρατείας με πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-1.Συνιστάται προσωρινά στο Υπουργείο Περιβάλλοντος, Χωροταξίας και Δημοσίων Έργων ειδική, κατά την παρ. 1 του άρθρ. 9 του Νόμ. 1032/ 1980, υπηρεσία με τίτλο «Ειδική Υπηρεσία Συντονισμού Εφαρμογής Διατάξεων Αυθαιρέτων Κατασκευών» (ΕΥΣΕΔΑΚ), υπαγομένη στη Γενική Διεύθυνση Πολεοδομίας. 2.Έδρα της παραπάνω ΕΥΣΕΔΑΚ ορίζεται η Αθήνα και η διάρκεια λειτουργίας της ορίζεται πενταετής. Άρθρ.2.-1.Η αρμοδιότητα της ΕΥΣΕΔΑΚ ανάγεται: 1.Στην παρακολούθηση, συντονισμό και έλεγχο των ενεργειών των περιφερειακών υπηρεσιών για: α)Τον εντοπισμό και καταγραφή των αυθαιρέτων κατασκευών. β)Την τήρηση της διαδικασίας επιβολής και είσπραξης των προστίμων ανέγερσης και διατήρησης αυθαιρέτων κατασκευών και των ειδικών εισφορών αυθαιρέτων. γ)Την τήρηση αρχείου αυθαιρέτων και δ)Την εισαγωγή της πληροφορικής για την άσκηση των αρμοδιοτήτων των σχετικών με τις αυθαίρετες κατασκευές περιφερειακών υπηρεσιών. 2.Στην διερεύνηση και εισήγηση μεθόδων και τρόπων για τον αποτελεσματικότερο περιορισμό της αυθαίρετης δόμησης. 3.Στην τυποποίηση εγγράφων, πρωτοκόλλων και στην οργάνωση σεμιναρίων για τη συνεχή ενημέρωση των αρμοδίων για αυθαίρετες κατασκευές υπαλλήλων. 4.Στον συντονισμό των ενεργειών αντιμετώπισης των αυθαιρέτων κατασκευών, σε συνεννόηση με άλλους συναρμοδίους φορείς. (Αντί για τη σελ. 90,5445) Σελ. 90,5445(α) Τεύχος 1161-Σελ. 37 23.Α.αα.66 Υπουργείο Χωροταξίας Οικισμού και Περιβάλλοντος 11.Η ΕΥΣΕΔΑΚ οφείλει τον Ιανουάριο κάθε χρόνου να συντάσσει έκθεση πεπραγμένων του προηγουμένου χρόνου και να αναφέρει οπωσδήποτε τους ελέγχους που έκανε μέσα στο χρόνο και το αποτέλεσμα αυτών». Άρθρ.3.-1.Της ειδικής Υπηρεσίας Συντονισμού Εφαρμογής Διατάξεων Αυθαιρέτων Κατασκευών προΐσταται υπάλληλος κατηγορίας Π.Ε. 2.Η στελέχωση της ΕΥΣΕΔΑΚ γίνεται με μόνιμους ή με σύμβαση υπαλλήλους που υπηρετούν στις Υπηρεσίες του Υπουργείου Περιβάλλοντος, Χωροταξίας και Δημοσίων Έργων ή με απόσπαση υπαλλήλων άλλου φορέα του Δημοσίου τομέα σύμφωνα με τις ισχύουσες διατάξεις. «3. Η αντιστοιχία της Υπηρεσίας αυτής ορίζεται σε επίπεδο Διεύθυνσης». Η παρ. 3 προστέθηκε από το άρθρ. 1 του Π.Δ. 309/7 Αυγ.-10 Σεπτ. 1992 (ΦΕΚ Α΄ 155). Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.